**НАРОДНО ЧИТАЛИЩЕ „СЛЪНЦЕ- 1924”-С. ЛОПЯН**

**ПЛАН – ПРОГРАМА**

**ЗА  
РАЗВИТИЕ НА ДЕЙНОСТТА НА НЧ „СЛЪНЦЕ-1924”**

**ЗА 2023 г.**

**ВЪВЕДЕНИЕ:**

Годишната програма за развитие  на читалищната дейност през 2023 г. е съобразена с изискванията на чл. 26 а, ал. 2 от Закона за народните читалища. Изготвянето на Програмата за развитие на читалищната дейност през 2023 г. цели обединяване на усилията за развитие и утвърждаване на читалището като важна обществена институция, градяща културната идентичност на с.Лопян.

Тя обобщава най-важните моменти в работата на читалището , приоритети, цели и задачи, които ще спомогнат за укрепването, модернизирането и развитието му в общодостъпно и желано място за местната общност. Ще се работи за създаване на условия за превръщането на институцията в информационно-образователен център,  утвърждаващ  ценностите на гражданското общество.

**А.ОСНОВНИ ЦЕЛИ**

Подкрепа и насърчаване на любителското творчество, насочено към нематериалното културно наследство.

Подпомагане на традиционните читалищни дейности и търсене на нови съвременни форми за тяхното развитие и предаване

Създаване на условия за развитие и утвърждаване на библиотеката при читалището като съвременен център за ефективно библиотечно-информационно обслужване на широк кръг потребители;

Развитие на професионалните  умения и повишаване на квалификацията на работещите в културната институция.

Засилване интереса на хората към историческото минало на родния край.

**Б.ДЕЙНОСТИ:**

**БИБЛИОТЕЧНА ДЕЙНОСТ**

Библиотечната дейност  е една от основните дейности за читалището  
като културна институция.

**Работата на библиотеката ще бъде  насочена към:**

1.  Превръщането на библиотеката в съвременен обществен информационен център, полезен партньор и ефективен участник в процесите на информационно осигуряване на гражданите на селото;

2.  Поддържане на обществена библиотека на свободен достъп за библиотечно обслужване.

3. Технологично обновяване на библиотечната дейност и обновяване минимум 1% от библиотечния фонд с  художествена, детска, учебно-помощна и научно-популярна литература.

4. Изготвяне на библиографски справки по различни теми.

5. Инициатива „Книга за всеки” – въвеждане на системата за патронажно обслужване на възрастни читатели и такива с физически увреждания.

7. Провеждане превърналите се в традиция срещи „На гости в библиотеката” на тема:

–„Разкажи за любимата си книжка;

 -„Детска фантазия в  рисунки”.

  – щафетно четене на книжки.

8. Инициатива „Вече мога да чета” – ритуал за приемане първокласниците за читатели на библиотеката.

9.  Експониране на изложби и кътове с литература, витрини.

10. Осигуряване на свободен достъп до интернет

**Б.  ЛЮБИТЕЛСКО ХУДОЖЕСТВЕНО ТВОРЧЕСТВО**

Съществена част от дейността на читалището е грижата за разширяване и  развитие на любителското художествено творчество.

Художествено-творческата дейност в читалището цели запазване и развитие на традиционните ценности на българския народ, съхранение на обичаите и традициите, както и създаване на нови традиции, породени от нуждите на местните общности. Чрез тази дейност читалището ще работи за привличане на младите хора и учениците към читалищните самодейни колективи, както и за осмисляне свободното време на учениците през лятната ваканция. С изявите на читалището ще се работи за развитие и обогатяване на културния живот в населеното място, за утвърждаване на националното самосъзнание и отчитане и съхранение богатството на местната  култура. Чрез тази дейност читалището ще има възможност за популяризиране на града в страната и чужбина.

**КУЛТУРЕН КАЛЕНДАРЕН ПЛАН НА ДЕЙНОСТИТЕ :**

|  |  |  |
| --- | --- | --- |
| **Месец** | **Събитие** | **Дата** |
| Януари | Годишнина от рождението на Христо Ботев- отбелязване във фоайето на ОУ „Христо Ботев“ | 06.01. |
|  | „Зимна приказка” – среща с любими приказни герои | 30.01. |
| февруари | Отбелязване  годишнината от гибелта на Васил Левски | 19.02. |
|  | „На гости в библиотеката” – тематично детско утро с децата от начален етап | 27.02. |
| Март | Организиране на творческа среща с изявени читалищни самодейци | 01.03. |
|  | Ден на мартеницата-„Българската мартеница – символ на здраве и сила” – изложба на мартеници | 01.03. |
|  | Отбелязване на 8-ми март – „Жената – извор на вдъхновение и красота” – Вечер на интимната лирика  „Мама” – изложба детски рисунки | 08.03.  08.03. |
| Април | Седмица на детската книга и изкуствата за деца –  детски рисунки с тебешир на любими приказни герои | 12 – 16.04. |
| Май | Събор на село Лопян | 30.04. |
| Ден на славянската писменост и българската просвета и култура. Патронен празник на читалището. | 24.05. |
| Юни | Отбелязване годишнина от гибелта на Ботев съвместно с ОУ „Христо Ботев“ | 02.06. |
| Св. равноапостоли Петър и Павел – църковен празник | 29.06. |
| Октомври | Отбелязване Ден на възрастните хора съвместно с пенсионерски клуб | 01.10 |
| Ноември | „Вам будители народни” – концерт съвместно с ОУ „Христо Ботев“ | 01.11. |
| декември | Коледно-новогодишни празници:  Конкурс за най-атрактивен снежен човек  –         Коледна работилница  –         Коледен концерт – да празнуваме заедно / съвместно с децата от училището | 17-31.12. |

**ФИНАНСИРАНЕ**

–         Субсидия от държавния бюджет за делегирани от държавата дейности

–        Субсидия за дейност от Община Божурище съгласно чл.26а ал3 от Закон за народните читалища

–         Собствени средства от регламентирана стопанска дейност и членски внос

–         Дарения

**СРОК ЗА ИЗПЪЛНЕНИЕ И ОТЧЕТ НА ПРОГРАМАТА:**

 – Срокът за изпълнение на Програмата е в рамките на бюджетната 2023 година;

**–**Съгласно чл. 26 а, ал. 4 от Закона за народните читалища Председателят на читалището представя  в срок до  31.03.2024 г. пред Кмета на Общината и Общинския съвет доклад за осъществените  дейности в изпълнение на Програмата  и за изразходваните от бюджета средства през 2023 г.

**ЗАКЛЮЧЕНИЕ:**

                 Настоящата едногодишна програма за развитие на Читалището е вариант и процес във времето, един от  начините, който ще се търси в бъдеще, за да стимулира развитието на  общността.

***Забележка: Програмата е отворена за допълнения.Тя визира най-общите положения, залегнали в плановете за работа през предстоящата година.***

План-Програмата е приета на заседание на Настоятелството на 19. 11.2022г.